KABBs virksomhet vokste i tiden med Terje Nærland. Noen kritikere mente imidlertid at Nærland gikk for langt. Norges Blindeforbund ville ha mer kontroll over KABB, men Landsrådet pekte på at arbeidet skulle være selvstendig og at de skulle fortsette arbeidet med produksjon og innsamling av midler. Til slutt vedtok Norges Blindeforbund i 1976 at KABB og Norges Blindeforbund skulle skille lag. Året etter uttalte generalsekretær Arne Husveg fra Norges Blindeforbund at forholdet til KABB var bedre enn noen gang, og de to organisasjonene arbeider i dag side om side.